Pécs-Baranyai Kereskedelmi és Iparkamara

II. Radnóti-Helixlab Informatikai Workshop
2018-11-29 09:00 - 12:00 (Europe/Helsinki) | PSZC Radnóti Miklós Közgazdasági Szakgimnáziuma, Esztergár L. út 6., Pécs, Baranya, 7633, Magyarország
A PSZC Radnóti Miklós Közgazdasági Szakgimnáziuma másodszor szervez workshopot, melyen helyi IT cégek mutatkozhatnak be pécsi középiskolás diákok előtt.

A bemutatókat egy kerekasztal beszélgetés követi a város azon képző intézményeivel, akik érdekeltek az informatika magas szintű oktatásában.
Idén második alkalommal kerül megrendezésre az esemény, ezúttal a korábbihoz képest nagyobb médiajelenléttel, és a megyében vezető piaci szerepet betöltő IT cégek részvételével.
A célközönség a végzős, illetve a szakképzésben résztvevő évfolyamok.
Helyszín: PSZC Radnóti Miklós Közgazdasági Szakgimnáziuma
7633 Pécs, Esztergár L. út 6.
Időpont: 2018. 11. 29. csütörtök 9:00 -12:00.
9:00-tól: Szakmai tanáraink bemutatják a megjelent cégek és képzők tevékenységét a látogató középiskolai diákok számára csoportokban, időrendben
A standoknál informatikai feladatokat oldanak meg, meghallgatják a résztvevő cégek bővebb tájékoztatóját.
12:30 Kerekasztal beszélgetés a helyi cégek és a képző intézmények között.
Témák:
A cégek és a képzők rövid bemutatkozása.
Hogyan tudják a képző intézmények hatékonyan kiszolgálni a piaci szereplők munkaerőigényeit?
Résztvevők:

EcomExperts
Helixlab
ITSH
IVETÁR (Informatikai Vezetők Társasága)
Klaszter (Információ Menedzsment Innovációs Klaszter)
Lanoga
PTE-MIK
PTE-TTK
w5
Webimpacto
Webstar

B-Light projekt tájékoztató Siklóson
2018-11-29 09:30 - 13:30 | Siklósi Vár, Vajda János tér 8., Siklós, Baranya, 7800, Magyarország
A Baranya Megyei Fejlesztési Ügynökség az INTERREG V-A, B-Light projekt kapcsán
tájékoztató céllal roadshowt tart, melynek siklósi időpontja 2018. november 29. (csütörtök).

09.30 – 10.00 Regisztráció

10.00 – 10.10 Elnöki Köszöntő – Befektetés ösztönzési programok Baranyában, valamint a baranyai vállalkozások lehetőségei a térségben: Madaras Zoltán, a Baranya Megyei Közgyűlés Elnöke

10.10 – 10.20 Ipari parkok fejlesztése és egyéb befektetés ösztönző beruházások a megyében: Sebestyén Attila, Baranya Megyei Önkormányzat Területfejlesztési Osztályának osztályvezetője

10.20 – 10.35 Baranyai vállalkozások múltja és jövője az Európai Unióban (nemzetköziesedés, finanszírozási lehetőségek, határon átnyúló lehetőségek): dr. Göndöcs István, B-Light vállalkozói tanácsadó

10.35 – 10.50 Baranyai vállalkozások lehetőségei az Interreg V -A, B Light projekt
keretén belül, valamint a 3. felhívás bemutatása: Göndöcsné Agócs Dóra, B-Light vállalkozói tanácsadó

10.50 – 11.00 Baranyai vállalkozói bemutatkozások

11.00 – 12.00 Kérdések és válaszok, személyes konzultáció, tapasztalatcsere.

A meghívó ITT tekinthető meg.

A részvétel ingyenes, de regisztrációhoz kötött. Regisztrálni ITT lehet.

Tanulástechnika képzés
2018-11-29 13:00 - 18:00 | Pécsi Kereskedelmi Központ
Vannak időszakok egy egyetemi hallgató, vagy bárki életében, amikor egyszerűen nem megy a tanulás, nem sikerül egy információ befogadása, egy anyag, tanulmány feldolgozása, ismereteinek elsajátítása. Sok esetben ér el mindenkit a „ráérünk majd ekkor-, vagy akkor tanulni, foglalkozni vele” érzés. A tanulástechnika egyszerű és hatékony módszereivel elkerülhetők ezek az időről időre visszatérő nehézségek.
A tréning célja:
A résztvevők a meglévő tapasztalataikon, ismereteiken és gyakorlatukon túl ismerjék meg a tanulással kapcsolatos elméleteket, valamint a modern, hatékony ismeretelsajátítási módszerek alapjait.
A résztvevők számára bemutatni, hogy minden tanulásnak számít, ami megváltoztatja az attitűdjüket, a gondolkodásukat, vagy a magatartásukat, hogy a megfelelő módszerekkel véghezvitt tanulás örömöt és sikerélményt szerezhet nekik és általa az életben könnyebben tájékozódhatnak, magasabb minőségi fokon művelődhetnek, hogy megértsék, a folyamatos önművelés hozzásegítheti őket ahhoz, hogy életük teljesebb legyen és általa reális, megvalósítható célokat tűzhetnek ki maguk elé.
A résztvevők számára bemutatni a hazai képzési és szakképzési rendszereket, lehetőségeket és az élethosszig tartó tanulás fontosságát.
Képzés célcsoportja:

felsőoktatásban résztvevő hallgatók,
középiskolai tanulók,
álláskeresők,
pályaorientációs és életpálya tanácsadási szolgáltatást igénylők, valamint
a téma iránt érdeklődő felnőttek.

Az egyéni, páros és csoportos gyakorlatokon keresztül bemutatott ismeretek olyan témák és kérdések köré épülnek fel, mint a:

Hogyan tanulhatunk?
A tanulás folyamata, tervezése, értékelése, stratégiák, formák
Tanulást támogató módszerek, eszközök, környezet
A tanulás hatása a személyiségre
A motiváció szerepe a tanulásban
Élethosszig tartó tanulás és színterei

Képzési idő: 12 óra, két alkalom
Részvételi díj: ingyenes
A képzés az EFOP-3.5.1-16-2017-00003, A duális képzés fejlesztése a Pécsi Tudományegyetemen projekt keretében kerül megrendezésre.
A képzés elvégzésével megszerezhető dokumentum: tanúsítvány
A képzés időpontja: 2018. november 29-30. 13.00-18.00 között
Helyszín: Pécsi Kereskedelmi Központ, de megfelelő létszám esetén kihelyezett tréningre is van lehetőség
Jelentkezés az alábbi linkre kattintva: Regisztráció.
A PBGSZ Nkft. az érdeklődő magánszemélyek, vállalkozások és intézmények képviselői, valamint a képzéseiben résztvevők számára továbbá az alábbi felnőttképzést kiegészítő tevékenységeket is nyújtja térítésmentesen:

Előzetes tudásszintfelmérés
Képzési szükségletek felmérése és képzési tanácsadás
Pályaorientációs tanácsadás

A képzésekkel, képzési programokkal, valamint a kiegészítő szolgáltatásokkal kapcsolatban a PBGSZ Nkft. ügyfélszolgálati idejében (H-Cs: 08.30-15.00-ig, P: 08.30-12.00-ig) az ügyfélszolgálattal megbízott munkatársak állnak az érdeklődők rendelkezésére.
Elérhetőségeink: Pécsi Kereskedelmi Központ, PBGSZ Nkft. 7625 Pécs, Majorossy I. u. 36.

Piacsek László, 72/507-141, piacsek@pbkik.hu
Gáncs Katalin, 72/507-105 gancs@pbkik.hu

A képzés nyilvántartásba vételi száma: E-001772/2018/D002
A PBGSZ Nkft. nyilvántartásba vételi száma: E-001772/2018
A képzés Adatvédelmi tájékoztatója itt olvasható.
